open-index/open-wikipedia-markdown huggingface dataset:
Gábor

**Gábor** on unkarilainen miehen etunimi, heprealaisperäisen, raamatullisen *[[Gabriel (nimi)|Gabriel]]*-nimen perinteinen unkarilainen muoto. Nimi on ollut Unkarissa tunnettu satojen vuosien ajan, mutta koska hallintokielenä oli latina, unkarilaista nimimuotoa näkee dokumentoituna laajemmin vasta 1600-luvulta lähtien. 1700-luvulta lähtien nimen suosio näyttää lähteneen kasvamaan, 1900-luvun puolessavälissä se oli Unkarissa 11:nneksi tai 12:nneksi suosituin pojannimi, ja vuosina 1983–1987 se oli poikalapsille annetuista nimistä kaikkein suosituin. Vuoden 2006 tilastojen mukaan se oli Unkarin 8:nneksi yleisin miehennimi.

## Tunnettuja Gáboreita

* Gábor Babos (s. 1974), unkarilainen jalkapallomaalivahti
* Gábor Szentkatolnai Bálint (1844–1913), unkarilainen kielitieteilijä
* Gábor Benedek (s. 1927), unkarilainen nykyaikainen viisiottelija
* Gábor Bereczki (1928–2012), unkarilainen kielitieteilijä ja kääntäjä
* Gábor Bethlen (1580–1629), Transilvanian ruhtinas, Unkarin lyhytaikainen kuningas
* Gábor Boczkó (s. 1977), unkarilainen kalpamiekkailija
* Gábor Carelli (1915–1999), unkarilaissyntyinen laulaja
* Gábor Csapó (1950–2022), unkarilainen vesipalloilija
* Gábor Csupó (s. 1952), amerikanunkarilainen animaattori
* Gábor Döbrentei (1786–1851), unkarilainen historioitsija ja kirjailija
* Gábor Alfréd Fehérvári (Freddie) (s. 1990), unkarilainen laulaja
* Gábor Hatos (s. 1973), unkarilainen vapaapainija
* Gábor Iványi (s. 1951), unkarilainen pappi ja ihmisoikeusaktivisti
* Gábor Jánosi (s. 1976), unkarilainen lentopalloilija
* Gábor Katona (s. 1952), unkarilainen kolmiloikkaaja
* Gábor Király (s. 1976), unkarilainen jalkapallomaalivahti
* Gábor Kósa (s. 1971), unkarilainen uskontohistorioitsija
* Gábor Novák (1934–2021), unkarilainen ratameloja
* Gábor Obitz (1899–1953), unkarilainen jalkapallovalmentaja
* Gábor Ocskay (1975–2009), unkarilainen jääkiekkoilija
* Gábor Péter (1906–1993), Unkarin kommunistisen valtionpoliisin johtaja
* ”Sasha” Gábor Sárközy (1945–2008), unkarilaissyntyinen norjalainen pornonäyttelijä
* Gábor Szilágyi (s. 1981), unkarilainen jalkapalloilija
* Gábor Talmácsi (s. 1981), unkarilainen ratamoottoripyöräilijä
* Gábor Vajna (1891–1945), unkarilainen poliitikko
* Gábor Vona (s. 1978), unkarilainen poliitikko

### Gábor sukunimenä

* Dennis (Dénes) Gábor (1900–1979), unkarilainen fyysikko
* Eva Gabor (1919–1995), amerikanunkarilainen näyttelijä
* Tamás Gábor (1932–2007), unkarilainen miekkailija
* Zsa Zsa Gábor (1917–2016), amerikanunkarilainen näyttelijä

## Lähteet
Benjamin Sheares

**Benjamin Henry Sheares** (12. elokuuta 1907 Singapore – 12. toukokuuta 1981 Singapore) oli singaporelainen lääkäri ja poliitikko, joka toimi Singaporen toisena presidenttinä.

## Varhainen elämä ja koulutus
Sheares syntyi vaatimattomiin oloihin Singaporessa 12. elokuuta 1907. Hän aloitti opintonsa Singaporessa ja valmistui lääkäriksi vuonna 1929. Sheares oli ensimmäinen singaporelainen, joka erikoistui synnytys- ja naistentautien alalle.

## Lääkärinura ja saavutukset
Sheares erikoistui synnytyksiin ja naistentautioppiin, julkaisten alalta lukuisia tutkimuksia. Hän työskenteli Kandang Kerbau -sairaalassa, jossa hän toimi sodan aikana osaston johtajana ja vaikutti merkittävästi äitiys- ja vastasyntyneiden hoidon kehittämiseen, mikä vähensi kuolleisuutta. Sheares kehitti uudenlaisen keisarileikkausmenetelmän ja otti sen käyttöön Singaporessa. Lisäksi hän kehitti kansainvälisesti tunnetun vaginoplastisen toimenpiteen, nimeltään Shearesin toimenpide, synnynnäisesti emättimettömien potilaiden hoitoon. Vuonna 1951 hänestä tuli ensimmäinen singaporelainen synnytysopin professori, tehtävä, joka oli aiemmin ollut kolonialistitaustaisten hallussa. Sheares oli aktiivinen perhesuunnittelun ja vapaaehtoisen sterilisaation puolestapuhuja, vaikka kohtasikin aiheesta vastustusta. Sodan jälkeen hän toimi useissa johtotehtävissä sekä paikallisesti että kansainvälisesti.

## Presidenttikausi
Sheares valittiin Singaporen toiseksi presidentiksi 2. tammikuuta 1971, ja hän toimi virassa kuolemaansa 12. toukokuuta 1981 asti, yhteensä kolme kautta. Presidenttinä hän eli vaatimatonta elämää, kieltäytyi korkeammasta palkasta ja kävi päivittäin virkahuoneeltaan kotiin lounaalle perheensä pariin. Hän suostui jatkokaudelle vasta pitkän harkinnan jälkeen.

## Perhe ja henkilökohtainen elämä
Sheares oli naimisissa Yeo Seh Geokin kanssa, ja heillä oli kolme lasta. Hän eli yksinkertaista elämää ja pysyi vaatimattomana myös presidenttinä.

## Kunnianosoitukset ja perintö
Sheares sai useita kunnianosoituksia sekä kotimaassa että ulkomailla lääketieteellisistä ja yhteiskunnallisista saavutuksistaan. Hänen kuolemansa jälkeen suuri määrä ihmisiä kokoontui kunnioittamaan hänen muistoaan. Hänen nimeään kantavat Singaporen pisin silta ja yliopiston opiskelija-asuntola.

## Lähteet
Gludsted

**Gludsted** on taajama Ikast-Branden kunnassa Tanskassa. Taajamassa oli 319 asukasta vuoden 2025 alussa.

## Väestökehitys

## Lähteet

## Aiheesta muualla
Béla

**Béla** on unkarilainen miehen etunimi.

## Historia
Béla-nimen alkuperästä on erilaisia käsityksiä. Sitä on pidetty sekä unkarin *bél*-sanan (nykyunkarissa ’suoli’, alun perin ehkä ’sisus, sydän’) johdannaisena että turkkilaiskielistä lainattuna.

Béla-nimi on Unkarissa 1700-luvulta lähtien samastettu germaaniseen nimeen *[[Adalbert (nimi)|Adalbert]]* tai *[[Albert]].* Tämän nimen mahdollisesti kuningas Béla I otti kastenimekseen, ja sitä kantoi unkarilaisia kristinuskoon käännyttänyt piispa Adalbert (956–997). Bélan nimipäivää vietetään Unkarissa piispa Adalbertin muistopäivänä, 23. huhtikuuta.

Béla-nimeä kantoivat keskiajalla useat Unkarin kuninkaat, sitten se jäi käytöstä ja elvytettiin uudelleen 1800-luvulla, jolloin siitä tuli suosittu etenkin aateliston keskuudessa. Nimen suosio on 1900-luvun lopulla kääntynyt laskuun. Vuonna 2005 se annettiin Unkarissa enää 97 pojalle, ja vuoden 2006 väestötilastoissa se oli Unkarin 22:seksi tavallisin miehennimi, jota ensimmäisenä etunimenään kantoi 68&nbsp;832 unkarilaista.

## Tunnettuja Béla-nimisiä

* Béla I (n. 1020–1063), Unkarin kuningas
* Béla II Sokea (n. 1109–1141), Unkarin kuningas
* Béla III (n. 1148–1196), Unkarin kuningas
* Béla IV (1206–1270), Unkarin kuningas
* Béla Bakosi (s. 1957), unkarilainen kolmiloikkaaja
* Béla Balás (s. 1941), unkarilainen roomalaiskatolinen piispa
* Béla Barényi (1907–1997), itävaltalais-unkarilaissyntyinen autonsuunnittelija
* Béla Bartók (1881–1945), unkarilainen säveltäjä
* Béla Békessy (1875–1916), unkarilainen miekkailija
* Béla Bunford, serbialais-unkarilainen lentopalloilija
* Béla Drahos (s. 1955), unkarilainen kapellimestari ja huilisti
* Béla Fleck (s. 1958), yhdysvaltalainen muusikko
* Béla Goldoványi (1925–1972), unkarilainen pikajuoksija
* Béla Guttmann (1900–1981), unkarilainen jalkapalloilija
* Béla Illés (1895–1974), unkarilainen kirjailija
* Béla Imrédy (1891–1946), unkarilainen poliitikko
* Béla Jávorszky (s. 1940), unkarilainen kirjailija, kääntäjä ja diplomaatti
* Béla Kálmán (1913–1997), unkarilainen kielentutkija
* Béla Kun (1886–1938), unkarilainen poliitikko
* Béla Las-Torres (1890–1915), unkarilainen uimari
* Béla Lugosi (1882–1956), unkarilaissyntyinen näyttelijä
* Béla Dálnoki Miklós (1890–1948), unkarilainen kenraali
* Bela Papp (s. 1994), suomalainen taitoluistelija
* Béla Rerrich (1917–2005), unkarilaissyntyinen miekkailija
* Béla Síki (1923–2020), unkarilainen pianisti
* Béla Szepes (1903–1986), unkarilainen keihäänheittäjä ja hiihtäjä
* Béla Tarr (s. 1955), unkarilainen elokuvaohjaaja
* Béla Tóth (1857–1907), unkarilainen kirjailija
* Béla (Vojtech) Tuka (1880–1946), slovakialainen poliitikko
* Béla Várady (1953–2014), unkarilainen jalkapalloilija
* Béla Varga (1888–1969), unkarilainen painija
* Béla Vikár (1859–1945), unkarilainen kirjailija ja kansanrunoudentutkija
* Béla Zsitnik (1924–2019), unkarilainen soutaja

## Lähteet
Taita-Tavetan piirikunta

**Taita-Tavetan piirikunta** () on piirikunta Kenian eteläosassa. Se on yksi Kenian 47 piirikunnasta.

Piirikuntaa rajaavat luoteessa Kajiadon piirikunta, pohjoisessa Makuenin ja Kituin sekä idässä Kilifin ja Kwalen piirikunnat. Etelässä ja lounaassa naapurina on Tansania.

Piirikunnan pinta-ala on 17&nbsp;128,3 neliökilometriä ja väkiluku 340&nbsp;671 (VL2019). Väestön valtaosa on taitoja.

Taita-Tavetan piirikunnan hallintokeskus on pieni Mwataten kaupunki (9&nbsp;572 as., VL2019). Muita kaupunkeja ovat Maungo (4&nbsp;713 as.), Taveta (22&nbsp;018 as.), Voi (53&nbsp;353 as.) ja Wundanyi (4&nbsp;118 as.). 

Länsi-Tsavon kansallispuisto sijaitsee Taita-Tavetan piirikunnassa.


Tsavo, Kenya (15927011129).jpg|Tie Länsi-Tsavon kansallispuistossa.
View of a street in Voi CBD.jpg|Kaupunkinäkymä Voin kaupungista.
Aerial view of Voi town CBD towards the west.jpg|Voin kaupunkia.


## Lähteet

## Aiheesta muualla
Albert Drach

**Albert Drach** (17. joulukuuta 1902 Wien – 27. maaliskuuta 1995 Mödling) oli itävaltalainen kirjailija ja asianajaja. Anschlussin jälkeen hän eli maanpaossa Ranskassa vuoteen 1947. Drachin läpimurtoromaani oli *Das grosse Protokoll gegen Zwetschkenbaum* vuonna 1964. Hän kuvasi usein tuotannossaan tavallisen ihmisen avuttomuutta byrokratiakoneistoa vastaan. Vuonna 1999 ilmestyi Drachin romaniin *Untersuchung an Mädeln* perustuva elokuva, joka kertoo kahdesta nuoresta naisesta, joita syytetään raiskaajansa murhaamisesta. Drachille myönnettiin Georg Büchnerin palkinto vuonna 1988.
## Teoksia
* *Kinder der Träume* (1919)
* *Das große Protokoll gegen Zwetschkenbaum* (1964)
* *Die kleinen Protokolle und das Goggelbuch* (1965)
* *Unsentimentale Reise* (1966)
* *»ZZ« das ist die Zwischenzeit* (1968)
* *Untersuchung an Mädeln. Kriminal-Protokoll* (1971)
* *In Sachen de Sade* (1974)
* *Ironie vom Glück. Kleine Protokolle und Erzählungen* (1994)
## Lähteet

## Aiheesta muualla
Martin Mosebach

**Martin Mosebach** (s. 31. heinäkuuta 1951 Frankfurt am Main) on saksalainen kirjailija. Hänen esikoisromaaninsa *Das Bett* ilmestyi vuonna 1983 ja läpimurtoromaani *Eine lange Nacht* vuonna 2000. Mosebach sijoittaa usein tarinansa kotikaupunkiinsa Frankfurtiin ja kuvaa niissä ihmisiä, jotka eivät pysty täyttämään yhteiskunnan heille asettamia vaatimuksia. Hänelle myönnettiin Georg Büchnerin palkinto vuonna 2007.
## Teoksia
* *Das Bett* (1983)
* *Westend* (1992)
* *Das Kissenbuch* (1995)
* *Die Türkin* (1999)
* *Eine lange Nacht* (2000)
* *Der Nebelfürst* (2001)
* *Das Beben* (2005)
* *Der Mond und das Mädchen* (2007)
* *Was davor geschah* (2010)
* *Das Blutbuchenfest* (2014)
* *Mogador* (2016)
## Lähteet

## Aiheesta muualla
Devan Nair

**Chengara Veetil Devan Nair** (; 5. elokuuta 1923, Malesia – 7. joulukuuta 2005, Kanada), oli singaporelainen poliitikko. Hän oli Singaporen kolmas presidentti 1981–1985.

Nair toimi opettajana ja aloitti yhteiskunnallisen toimintansa ammattiliitoissa, ja joutui brittien pidättämäksi siirtomaahallinnon vastaisesta vehkeilystä. Ennen Singaporen itsenäistymistä hän oli Malesian parlamentissa. Vuonna 1954 hän oli yksi Singaporen tulevan valtapuolueen Kansan toimintapuolueen (PAP) perustajista. 

Parlamentti valitsi Nairin pesidentiksi 1981. Hän erosi presidentin virasta kesken kauden alkoholisminsa takia.

## Lähteet
Kongon tasavallan kansalliskokous

**Kongon tasavallan kansalliskokous** () on Kongon tasavallan kaksikamarisen parlamentin alahuone. Se koostuu 151 jäsenestä, jotka valitaan vaaleilla viiden vuoden välein.

Presidentti Denis Sassou-Nguesson johtama Kongon työväenpuolue (PCT) on hallinnut parlamenttia lähes tauotta vuodesta 1979.

## Vaalitapa
Vaaleissa käytetään kahden kierroksen enemmistövaalitapaa. Äänioikeusikäraja on 18 vuotta ja ehdolleasettumisikäraja 25 vuotta. Äänestyspakkoa ei ole. Puolueiden ehdokaslistoilla naisten osuuden on oltava vähintään 30 prosenttia.

## Lähteet

## Aiheesta muualla
* Kansalliskokouksen verkkosivut
Tulstrup

**Tulstrup** voi tarkoittaa seuraavia:

* Tulstrup, taajama Hillerødin kunnassa Tanskassa
* Tulstrup, taajama Ikast-Branden kunnassa Tanskassa
Kongon tasavallan senaatti

**Kongon tasavallan senaatti** () on Kongon tasavallan kaksikamarisen parlamentin ylähuone. Se koostuu 72 jäsenestä, jotka valitaan epäsuorilla vaaleilla kuuden vuoden välein. Valitsijoina toimivat aluevaltuustot.

Presidentti Denis Sassou-Nguesson johtama Kongon työväenpuolue (PCT) on hallinnut parlamenttia lähes tauotta vuodesta 1979.

## Vaalitapa
Senaattiin voi tulla valituksi 45 vuotta täyttänyt henkilö.

## Lähteet

## Aiheesta muualla
* Kansalliskokouksen verkkosivut
Kongon tasavallan parlamentti

**Kongon tasavallan parlamentti** on kaksikamarinen koostuen 151-jäsenisestä alahuoneesta (kansalliskokous) ja 72-jäsenisestä ylähuoneesta (senaatti).

## Lähteet
Musée national d’Art moderne

**Musée national d’Art moderne** (’Kansallinen nykytaiteen museo’) on osa Pariisin Pompidou-keskusta. Tämä osa keskuksen toiminnasta ulottuu kahteen kerrokseen, kokonaispinta-ala on 14&nbsp;000 neliömetriä. Sen kokoelmassa on noin 110&nbsp;000 teosta, joista vain murto-osaa voidaan pitää esillä kerrallaan.

Museo avattiin vuonna 1947 Palais de Tokyossa. Se aloitti taiteilijoiden ja yksityisten keräilijöiden lahjoituksilla. Kokoelma on kasvanut tasaisesti siitä lähtien sekä lahjoitusten että omien hankintojen avulla. Se muutti Centre Pompidouhun vuonna 1977. Starck, Nouvel ja Perrault vastaavat arkkitehtuurista ja suunnittelusta.

Kokoelma on maailman toiseksi suurin New Yorkin Museum of Modern Artin. Näyttelyä uusitaan yleensä kahden vuoden välein. Myös vaihtuvia näyttelyitä järjestetään.

## Lähteet

## Aiheesta muualla

* Museon kotisivut
Wee Kim Wee

**Wee Kim Wee**  (; 4. marraskuuta 1915, Singapore – 2. toukokuuta 2005, Singapore) oli singaporelainen poliitikko, diplomaatti ja toimittaja, joka toimi Singaporen neljäntenä presidenttinä vuosina 1985–1993. Hänen elämäntyönsä ulottui sanomalehtityöstä diplomaattisiin tehtäviin ja valtionpäämiehen rooliin, ja häntä muistetaan erityisesti hänen sitoutumisestaan vuorovaikutukseen ja kulttuurienväliseen keskusteluun.

## Varhaiselämä ja koulutus
Wee Kim Wee syntyi Singaporessa vuonna 1915 vaatimattomiin oloihin. Hän menetti isänsä lapsena ja äitinsä nuorena aikuisena, mikä vaikutti hänen varhaisvuosiinsa. Koulunkäynnin hän keskeytti 15-vuotiaana osallistuakseen perheen elatukseen.

## Toimittajan ura
Wee aloitti toimittajan uransa The Straits Times -lehdessä, jossa hän työskenteli ennen siirtymistään kansainväliseen uutistoimistoon. Uutistoimistossa hän eteni johtaviin tehtäviin, ja palattuaan The Straits Timesiin hän jatkoi uraansa lehden johdossa. Hän työskenteli sanomalehtialalla yhteensä vuosina 1930–1973, kunnes siirtyi diplomaattiuralle.

## Diplomaattiura
Vuonna 1973 Singaporen ulkoministeri rohkaisi Weetä siirtymään diplomaattiuralle. Hän edusti Singaporea Malesian Kuala Lumpurissa vuosina 1973–1980 ja toimi suurlähettiläänä Japanissa sekä Korean tasavallassa vuosina 1980–1984.

## Presidenttikausi
Wee Kim Wee valittiin Singaporen neljänneksi presidentiksi vuonna 1985 parlamentin päätöksellä, ja hänet valittiin uudelleen vuonna 1989. Vuonna 1991 hänestä tuli ensimmäinen presidentti, joka valittiin kansanvaalilla kolmannelle kaudelle. Hänen presidenttikautensa kesti yhteensä kahdeksan vuotta, elokuusta 1985 elokuuhun 1993. Vuonna 1989 hänelle tehtiin syöpäleikkaus, mutta hän jatkoi tehtävissään toivuttuaan. Terveyssyistä hän kuitenkin erosi vuonna 1993.

## Muut intressit ja yhteiskunnallinen vaikutus
Wee oli aktiivisesti mukana urheilutoiminnassa, erityisesti sulkapallossa, jossa hän toimi erilaisissa rooleissa. Hän oli myös mukana useiden valtiollisten ja hyväntekeväisyysorganisaatioiden hallintoelimissä. Hänen nimensä liitettiin lukuisiin kunnianosoituksiin ja palkintoihin hänen uransa aikana. Weetä on kuvattu presidenttinä, joka arvosti vuorovaikutusta ja keskustelua erilaisten ihmisten kanssa, korostaen viestinnän, vuoropuhelun ja ihmisarvon merkitystä yhteiskunnallisissa kysymyksissä.

## Kuolema
Wee Kim Wee kuoli kotonaan Singaporessa 2. toukokuuta 2005 89-vuotiaana.

## Perintö
Wee Kim Ween muistoksi perustettu Wee Kim Wee Centre Singaporen johtamiskorkeakoulu (SMU) edistää kulttuurienvälistä ja monitieteistä keskustelua. Keskusta tukeva Wee Kim Wee Heritage Fund ylläpitää Wee Kim Wee Room -tilaa, jossa on esillä valokuvia, esineitä ja kalusteita, jotka liittyvät hänen ja hänen puolisonsa elämään. Rahasto tukee myös koulutushankkeita, jotka lisäävät ymmärrystä yhteiskunnallisista ja kulttuurisista kysymyksistä sekä rohkaisevat vuorovaikutukseen moninaisuutta arvostaen. Keskus pyrkii tukemaan opiskelijoita ja yhteisöjä vastaamaan nykypäivän muuttuviin tarpeisiin rakentavalla ja osallistavalla tavalla.

## Lähteet
Kello viiden tee

**Kello viiden tee** () on brittiläinen ruokaperinne, joka koostuu teestä sekä suolaisista ja makeista purtavista kuten skonsseista ja kerrosleivistä. 

## Historia
Kuningas Kaarle II ja kuningatar Katariina de Bragança popularisoivat teen nauttimisen 1660-luvun Englannissa. Tee oli alunperin luksustuote, mutta teen suosio kasvoi koko kansan keskuudessa.

Kello viiden teen historia juontaa 1800-luvun Britanniaan. Kuningatar Viktorian ystävä Bedfordin herttuatar Anna valitteli heikotustaan iltapäivisin. Hän halusi luoda annoksen, joka poistaisi heikotuksen ja näläntunteen, mutta ei olisi kuitenkaan liian täyttävä ennen illallista. Tästä syystä kehitettiin kello viiden tee vuonna 1840, jonka yhteydessä tarjoillaan skonsseja ja kerrosleipiä. Sandwichin jaarli vaikutti siihen, että kello viiden teen yhteydessä nautittiin kakkua ja kerrosleipiä.

Kello viiden teestä muodostui Britannian yläluokan perinne 1880-luvulla. Kello viiden tee nautittiin salongissa yleensä kello neljän ja viiden välillä iltapäivällä. Naisilla oli tapana pukeutua pitkiin mekkoihin, hanskoihin ja hattuihin. Teetä tarjoiltiin hopeakannusta ja teetä nautittiin kiinalaisista posliinikupeista.

Lontoossa sijaitseva Langham-hotelli tarjoilija kello viiden teetä ensimmäisen kerran vuonna 1865.

Nykyään kello viiden teetä tarjoillaan korkeatasoisissa hotelleissa, tavarataloissa, ravintoloissa ja maaseudun teehuoneissa. Lontoossa kello viiden teetä tarjoillaan Claridges-hotellissa, Dorchester-hotellissa, Ritz-hotellissa, Savoy-hotellissa, Harrods-tavaratalossa, Liberty-tavaratalossa ja Fortnum & Mason -tavaratalossa.

Kello viiden teen yhteydessä voidaan tarjoilla samppanjaa ja kuohuviiniä.

## Katso myös

* Englantilainen keittiö

## Lähteet
Storm Duck

**Storm Duck** (s. 15. joulukuuta 2000) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Duck edustaa NFL-joukkue Miami Dolphinsia. Ennen NFL-uraan hän edusti Pohjois-Carolinan yliopiston ja Louisvillen yliopiston joukkueita. Hän on varaamaton pelaaja Huhtikuussa 2025 heti varaamattomana pelaajana sopimuksen Dolphinsin kanssa. Duck on pelannut 14 NFL:n runkosarjan ottelua. Näissä otteluissa hänellä on yhteensä 35 taklausta. Uran tilastot päivitetty kauden 2024 jälkeen.

## Lähteet
Ulla Sipilä

**Ulla Sipilä** (s. 18. toukokuuta 1976 Oulu) on suomalainen jääkiekkoerotuomari ja entinen pelaaja. Hän on toiminut tuomarina naisten maailmancupissa vuonna 2008 ja 2009 sekä vuoden 2010 talviolympialaisissa.

Sipilä pelasi jääkiekkoa SM-sarjassa Oulun Kärpissä vuosina 1995–2000.

## Lähteet
Unikonsiemen

**Unikonsiemen** on unikon, yleensä oopiumiunikon (*Papaver somniferum*) siemen, jota käytetään laajalti mausteena ja ruoka-aineena ympäri maailmaa. Siemenet ovat pieniä, siniharmaan värisiä ja niissä on pähkinäinen maku.

## Ravintoarvo

Unikonsiemenet ovat ravitsemuksellisia sisältäen runsaasti kuitua, kasviöljyjä ja erilaisia kivennäisaineita. Yksi ruokalusikallinen (9 grammaa) unikonsiemeniä sisältää noin 46 kaloria, 1,6 grammaa proteiinia, 3,7 grammaa rasvaa ja 2,5 grammaa hiilihydraatteja.

Unikonsiemenet ovat erityisen runsas mangaanin lähde, joka on tärkeä luuston terveydelle ja veren hyytymiselle. Ne sisältävät myös merkittäviä määriä kuparia, kalsiumia ja magnesiumia.

Unikonsiemenistä voidaan puristaa öljyä, joka sisältää paljon omega-6 ja omega-9 rasvahappoja sekä pieniä määriä omega-3 rasvahappoja. Siemenet sisältävät myös polyfenoliyhdisteitä, jotka toimivat antioksidanttina.

## Käyttö ruoanlaitossa

Unikonsiemeniä käytetään perinteisesti eurooppalaisessa ja lähi-idän keittiössä leipien, kakkujen ja pikkuleipien maustamiseen. Turkkissa siemeniä jauhetaan ja käytetään jälkiruoissa, kun taas Intiassa niitä käytetään jauhettuina kastikkeiden sakeuttamiseen.

Saksalaisessa, slaavilaisessa ja juutalaisessa keittiössä unikonsiemeniä lisätään nuudeli-, kala- ja vihannesruokiin. Siemenillä on hieman pähkinäinen tuoksu ja maku.

## Turvallisuus ja riskit

Vaikka unikonsiemenet itsessään eivät luonnostaan sisällä opiaattiyhdisteitä, ne voivat saastua morfiinilla, kodeiinilla ja muilla opiaateilla sadonkorjuun aikana tai tuholaisten aiheuttamien vaurioiden seurauksena. Kaupallisesti myytävät siemenet pestään tavallisesti näiden yhdisteiden poistamiseksi.

Pesemättömät unikonsiemenet voivat sisältää vaarallisia määriä opiaatteja ja niiden käyttö on riskialtista. Unikonsiementen syöminen voi johtaa positiiviseen tulokseen huumetestissä jopa 48 tunnin ajan nauttimisen jälkeen.

Kiinassa unikonsiemenkotien käyttö mausteena on kiellettyä, ja viranomaiset ovat käynnistäneet tiukan valvonnan niitä vastaan, koska niiden uskotaan tekevän ruoasta riippuvuutta aiheuttavaa.

## Katso myös
* Oopiumi – unikkokasvista saatava huumausaine

## Lähteet
Valtakunnan kruunun ritarikunta

**Valtakunnan kruunun ritarikunta**, virallisesti **Ylistetyin valtakunnan kruunun ritarikunta** (), on malesialainen ritarikunta, joka perustettiin 16. elokuuta 1958 kuningas Abdul Rahmanin käskystä. Sitä myönnetään vain Malesian kuninkaalle, tämän puolisolle sekä ulkomaalaisille valtionpäämiehille. Ritarikunnan jäsenmäärä on rajoitettu 30 henkilöön, joista 15 voi olla ulkomaisten kuningasperheiden jäseniä, valtioiden johtajia tai erittäin arvostettuja henkilöitä. Kunniamerkin viisi pääosaa ovat kaulaketju, kaulaan ripustettava kunniamerkki, tähti, nauha ja nauhaan kiinnitettävä kunniamerkki.

Ritarikunnassa on vain yksi luokka:

*  ritari

## Lähteet
Valtakunnan puolustajan ritarikunta

**Valtakunnan puolustajan ritarikunta**, virallisesti **Korkea-arvoisin valtakunnan puolustajan ritarikunta** (), on malesialainen ritarikunta, joka perustettiin 21. elokuuta 1958 kuningas Abdul Rahmanin käskystä. Sitä myönnetään tunnustuksena ansiokkaasta palveluksesta valtion hyväksi. Virallisiksi ritarikunnan jäseniksi, joita voi olla kerrallaan vain 75, voidaan nimittää vain Malesian kansalaisia. Ulkomaalaisia voidaan nimittää kunniajäseniksi eikä määrää ole rajoitettu.

Ritarikunnassa on kuusi luokkaa:

*  suurkomentaja
*  komentaja
*  kumppani
*  upseeri
*  jäsen
*  mitali

## Lähteet
Malesian kansalaisuus

**Malesian kansalaisuus** on laillinen suhde yksityishenkilön ja Malesian kuningaskunnan välillä. Maassa noudatetaan sekaisin ius soli- ja ius sanguinis -periaatteita.

## Kansalaisuuden saaminen syntymällä
Vuosina 1957–1962 kaikki Malesian maaperällä syntyneet henkilöt saivat automaattisesti maan kansalaisuuden. Tämän jälkeen kansalaisuuden on saanut, mikäli toisella vanhemmista on sellainen lapsen syntyessä ja vanhemmat ovat naimisissa lapsen syntyessä.

Vuodesta 2010 lähtien ulkomailla syntynyt lapsi, jonka vanhemmista vähintään toisella on Malesian kansalaisuus lapsen syntyessä, on myös syntyperäinen Malesian kansalainen.

## Kansalaisuuden saaminen hakemuksella
Hakemuksen perusteella Malesian kansalaisuus voidaan myöntää henkilölle, joka täyttää seuraavat ehdot:

* on asunut maassa vähintään 10 vuotta, joista yhden vuoden yhtäjaksoisesti ennen hakemuksen jättämistä
* aikoo asettua maahan 
* on todettu hyvämaineiseksi
* osaa todistettavasti tyydyttävää malaijia 
* on luopunut muista kansalaisuuksistaan

Malesian kansalaisen kanssa naimisissa oleva nainen voi saada kansalaisuuden rekisteröitymällä, mikäli hän on asunut maassa vähintään kaksi vuotta, aikoo asettua maahan, luopuu muista kansalaisuuksistaan ja on todettu hyvämaineiseksi.

## Kaksoiskansalaisuus ja kansalaisuudesta luopuminen
Malesia ei salli kaksoiskansalaisuutta.

Malesian laki ei suoranaisesti kiellä kaksoiskansalaisuutta niiltä, jotka saavat kansalaisuutensa syntyessään, mutta tulkitsee kansalaisoikeuksien harjoittamisen (esimerkiksi äänestäminen tai passin hakeminen) toisessa kotimaassa oma-aloitteiseksi ilmoitukseksi luopua Malesian kansalaisuudesta. Sellaisten henkilöiden, jotka ovat asuneet yli viisi vuotta ulkomailla, katsotaan luopuneen Malesian kansalaisuudesta, paitsi jos he ovat Malesian valtion palveluksessa tai ilmoittaneet vuosittain maan edustajistoon haluavansa säilyttää kansalaisuutensa.

## Lähteet

* 

### Viitteet
P-tekijä

**P-tekijä** eli **yleinen [[psykopatologia]]** on eri mielenterveyshäiriöiden yhteinen taustatekijä samaan tapaan kuin g-tekijä älykkyyden. Nämä yhteiset taustatekijät ovat osittain geneettisiä. P-tekijä ennustaa parhaiten häiriöiden haittoja esimerkiksi työhön ja ihmissuhteisiin.

P-tekijässä keskeistä on negatiivinen emotionaalisuus eli neuroottisuus. Se on taipumus tuntea kauemmin ja voimakkaammin kielteisiä tunteita, esimerkiksi surua, vihaa sekä turhautumista, ja vaikeutta hallita niitä.

P-tekijässä on myös toiminnanohjausta: miten ihminen kykenee kohdentamaan tarkkaavaisuuttaan ja sopeuttamaan käytöstään eri tilanteisiin. Huono kyky voi olla holtittomuutta ja harkitsemattomuutta tai pakkomielteistä ja joustamatonta, toimintamalleihin jumiutuvaa.

P-tekijä on pitkälti päällekkäistä epävakaan persoonallisuuden kanssa. Jälkimmäisessä on ailahtelevuutta, poikkeuksellisia ajatustapoja ja taipumus tulkita itseä ja ihmissuhteita epäjohdonmukaisesti.

Alttius mielenterveyshäiriöihin aikuisena näkyy yleensä jo lapsuuden tai murrosiän oireina.

Vaikka p-tekijä on yhteinen, mielenterveysongelmien luokittelu eri diagnoosien avulla on silti terveydenhoitojärjestelmälle tarpeellista. Diagnoosit ovat professori Markus Jokelan mukaan pikemminkin oirekuvauksia kuin selityksiä.

P-tekijälle ei ole yhtä luotettavia yksilötason mittareita kuin g-tekijälle.

## Historia
Vasta 2010-luvun alussa eri mielenterveysongelmien yhteisiä tekijöitä alettiin kutsua "yleiseksi psykopatologiaksi" eli p-tekijäksi.

Mielenterveyden häiriöt ovat hämmästyttävän päällekkäisiä. Esimerkiksi yhden häiriön kriteerit täyttävistä kaksi kolmesta täyttää toisenkin häiriön kriteerit.

Siksi häiriöitä on jaettu eri ylätyyppeihin, kuten sisäistäviin (mm. masennus, ahdistus), ulkoistaviin (mm. epäsosiaalinen käyttäytyminen, päihteiden väärinkäyttö), ajatushäiriöt (mm. skitsofrenia, Epäluuloinen persoonallisuus), kaksisuuntainen mielialahäiriö). Kuitenkin nämä ylätyypitkin korreloivat vahvasti keskenään (r=0,33-0,85). Siksi katsotaan yhden yleistekijän (p-tekijä) kuvaavan psykopatologiaa kattavammin.

Vuodesta 2012 alkaen tutkimukset ovat löytäneet tilastollisia todisteita p-tekijän olemassaolosta. Meta-analyysin mukaan p-tekijän faktorikuormitus jokaiselle diagnoosille oli välillä 0,30-0,70.

Sitä ei tarkkaan tiedetä, mitä p-tekijä on käytännössä, mutta sille on monia uskottavia ehdokkaita, joista kukin saattaa selittää osan p-tekijästä.

P-tekijä on vahvimmin yhteydessä neuroottisuuteen (r = 0,88), toimintakyvyn heikkenemiseen (r = 0,88) ja impulsiivisuuteen (r = 0,87).

## Viitteet
Pihlajaveden paloasema

**Pihlajaveden paloasema** sijaitsee Keuruun kaupungissa Pihlajaveden taajamassa osoitteessa Hollikankaantie 154 B. Se toimii Keski-Suomen pelastuslaitoksen alaisuudessa*.* Asemalla toimii Pihlajaveden Vapaaehtoinen Palokunta ry.

## Lähteet

## Aiheesta muualla

* Keski-Suomen pelastuslaitos (verkkosivut)
Benjamin Tuunanen

**Benjamin Tuunanen** (14. syyskuuta 1891 Pietari – 4. elokuuta 1935 Tartto, Viro) oli suomalainen valtioneuvoston kielenkääntäjä.

Tuunanen tuli ylioppilaaksi Kouvolan suomalaisesta yhteiskoulusta 1912 ja hän suoritti 1930 Helsingin yliopistossa filosofian kandidaatin tutkinnon pääaineinaan kansantaloustiede, yleinen valtio-oppi ja historia. Hän harjoitti kieliopintoja 1914 Venäjällä, 1923 Saksassa ja Itävallassa, 1926 valtion apurahalla Ranskassa sekä 1928 Englannissa. Tuunanen teki kaikkiaan kuudessa kielessä kielenkääntäjän valan.

Tuunanen tuli 1913 ylimääräiseksi kielenkääntäjäksi Suomen senaattiin ja siitä lähtien hän palveli kielenkääntäjänä valtioneuvostossa. Varsinaisen toimensa ohella hän oli vuosina 1917–1919 senaatin elintarvehallituksessa kielenkääntäjänä ja yleisen toimiston johtajana, 1917 virallisena tulkkina Venäjän väliaikaisen hallituksen neuvotteluissa, samoin tulkkina Tarton rauhanneuvotteluissa vuonna 1920 ja rauhanteon jälkeen asetetussa n.s. sekakomiteassa vuonna 1922. Tuunanen oli Kansantaloudellisen Yhdistyksen jäsenenä vuodesta 1931 lähtien.

Benjamin Tuunanen kuoli elokuussa 1935 Tartossa vaikean leikkauksen seurauksena.

## Julkaisuja
* *Elsass-Lothringenin itsehallintokysymys*. Historiallinen aikakauskirja 25/1927
* *Koti- ja ulkomaisten työntekijäin tasa-arvoinen periaate työtapaturmien korvaamisen alalla*. Sosialinen Aikakauskirja 10/1930

## Suomennoksia
* David Ricardo : *Kansantalouden ja verotuksen periaatteet* ; E. C. K. Gonnerin julkaisemasta sekä esipuheella, johdannolla ja selityksillä varustamasta laitoksesta suomentanut B. Tuunanen. WSOY 1937   Teoksen verkkoversio (marxist.org)

## Lähteet
Haapamäen paloasema

Keski-Suomen pelastuslaitoksen **Haapamäen paloasema** sijaitsee Keuruun kaupungissa Haapamäen taajamassa osoitteessa Hallikuja 1. Paloasemalla toimii Keuruun Kunnan Haapamäen Vapaa Palokunta r.y. Palokunta on kärsinyt miehistöpulasta eikä uusia ole saatu värvättyä.

## Lähteet

## Aiheesta muualla

* Keski-Suomen pelastuslaitos (verkkosivut)
Kuonokoilia

**Kuonokoilia** (*Coilia nasus*) on sardelleihin kuuluva kalalaji. Lajia tavataan uhanalaisena Itä-Aasiasta.

## Koko ja ulkonäkö
Kuonokoilia kasvaa useimmiten 35–40 cm pitkäksi. Ruumiinrakenteeltaan laji pitkänomainen, litteähkö ja ruumis suippenee pyrstöä kohden. Yläleuka on hieman alaeukaa pidempi. Kuonokoilian rintaevissä on kuusi pitkää siimamaista ruotoa ja hyvin pitkä peröevä on yhtynyt pyrstöevään.

## Levinneisyys ja elintavat
Kuonokoiliaa tavataan Japanin eteläosissa ja Kiinassa sekä Korean niemimaalla. Kalan elinympäristöä ovat nuorina joet ja jokisuistot ja täysikasvuisina meret ainana muutaman sadan kilometrin päähän rannikosta ja jokisuistojen murtovedet, mutta myös muutamia koko elinikänsä järvissä eläviä populaatioita tunnetaan. Lajin ravintoa ovat planktoneliöt. Kuonokoilia kutee joissa toukokuusta elokuulle ja munat kulkeutuvat jokisuistoihin.

Kouonokoilia on arvostettu ja runsaasti kalastettu ruokakala niin Japanissa kuin Kiinassakin. Kalastus on suurin yksittäinen tekijä lajin kannan heikentymiseen ja kannan arvioidaan olevan erittäin uhanalainen. Lisäksi kuonokoiliakantaa uhkaa vaellukset estävien vesivoimalapatojen rakentaminen.

## Lähteet
Until the End of Time (Justin Timberlaken ja Beyoncén kappale)

**Until the End of Time** on yhdysvaltalaislaulaja Justin Timberlaken kappale hänen toiselta studioalbumilta *[[FutureSex/LoveSounds]]* (2006). Kappale nauhoitettiin uudelleen duettona yhdysvaltalaisen laulaja Beyoncén kanssa, joka julkaistiin singlenä 13. marraskuuta 2007. Kappaleen duettoversio ylsi Yhdysvaltain Billboard Hot 100 -listan kahdenkymmenen parhaan joukkoon. 

## Lähteet
Santa's Hotel Santa Claus

**Santa's Hotel Santa Claus** on Rovaniemen keskustassa Lordin aukion välittömässä läheisyydessä sijaitseva vuonna 2000 perustettu hotelli. Hotellissa on noin 170 huonetta. Hotellin katutasossa sijaitsee ravintolat Cafè&Bar Zoomit, Lounge Kuluma ja Lappiravintola Gaissa.

Hotellille on suunnitteilla laajennus noin 20 miljoonan euron erillisellä lisäosalla. Hankkeen on arvioitu valmistuvan vuosina 2026–2027.

## Lähteet

## Aiheesta muualla
* Hotelli Santa Clausin kotisivu
* Hotelli Santa Claus &ndash; Visit Rovaniemi
Love in This Club Part II

**Love in This Club Part II** on yhdysvaltalaisen laulaja Usherin kappale, jolla vierailevat räppäri Lil Wayne ja laulaja Beyoncé. LaFace Records julkaisi kappaleen 28. huhtikuuta 2008 Usherin viidennen studioalbumin *[[Here I Stand]]* toisena singlenä. Kappale on jatkoa albumin ensimmäiselle singlelle ”Love in This Club” jolla vierailee räppäri Young Jeezy. Kappaleen tuotti Sounds ja se sisältää samplen The Stylisticsin vuoden 1971 kappaleesta ”You Are Everything”.

Vuoteen 2024 mennessä kappale on myynyt Yhdysvalloissa platinalevyn verran.

## Lähteet
Joop Hiele

**Johannes Frederik ”Joop” Hiele** (s. 25. joulukuuta 1958 Rotterdam) on alankomaalainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 184-senttimetrinen. Pelaajauransa jälkeen hän on toiminut valmennustehtävissä.

Hiele voitti Feyenoordin joukkueessa kerran Alankomaiden pääsarjamestaruuden kaudella 1983–1984. Lisäksi hän voitti joukkueessa kahdesti KNVB-cupin 1979–1980 ja 1983–1984.

Hiele pelasi yhden ottelun Alankomaiden alle 21-vuotiaiden maajoukkueessa. Hän liittyi syyskuussa 1980 Alankomaiden A-maajoukkueeseen ja pelasi seitsemän virallista maaottelua. Hän oli mukana voittamassa vuoden 1988 EM-kilpailuja, joskin hän ei pelannut turnauksessa otteluakaan. Hänet nimettiin joukkueen kokoonpanoon MM-kilpailuissa 1990, mutta ei päässyt kentälle.

## Lähteet

## Aiheesta muualla
As-Simiya

**As-Simiya** () on kylä Palestiinan Länsirannan eteläosassa Hebronin kuvernoraatin Duran kaupungissa. Kylä sijaitsee noin 14 kilometria länteen Hebronin kaupungista, ja se on 460 metriä merenpinnan yläpuolella.

Vuonna 1961 as-Simiyan väkiluku oli 196. Vuoden 1997 väestönlaskennassa kylässä oli 1&nbsp;225 asukasta.

## Aiheesta muualla

## Lähteet
Stanley Menzo

**Stanley Purl Menzo** (s. 15. lokakuuta 1963 Paramaribo, Suriname) on surinamelaissyntyinen alankomaalainen jalkapallovalmentaja ja ammattilaisuransa lopettanut pelaaja, joka pelasi maalivahtina. Hän on pituudeltaan 187-senttimetrinen. Vuodesta 2024 hän on toiminut Surinamen maajoukkueen päävalmentajana.

Menzo muutti syntymämaastaan Alankomaihin, jossa hän aloitti uransa Ajaxin alle 19-vuotiaiden joukkueessa. Hän jatkoi edustusjoukkueeseen heinäkuussa 1983. Hän jatkoi kuitenkin jo kahden kuukauden kuluttua loppuvuodeksi lainasiirrolla Haarlemiin. Menzo edusti Ajaxia seuraavat yksitoista vuotta ja sai nimiinsä kolmesti Alankomaiden pääsarjamestaruuden kausina 1984–1985, 1989–1990 ja 1993–1994. Lisäksi hän voitti tänä aikana kolmesti KNVB-cupin 1985–1986, 1986–1987 ja 1992–1993 sekä UEFA Cup Winners’ Cupin 1986–1987 ja UEFA-cupin 1991–1992.

Ajaxin jälkeen Menzo jatkoi pariksi vuodeksi PSV Eindhoveniin, kunnes siirtyi vuonna 1996 Liersen joukkueen perässä naapurimaa Belgiaan. Hän voitti joukkueessa ensimmäisellä kaudellaan Belgian pääsarjamestaruuden. Hän siirtyi vuoden 1997 jälkimmäisen puoliskon ajaksi lainasiirrolla ranskalaiseen Bordeaux’hon. Menzo palasi Lierseen, jossa hän vietti seuraavat puolitoista vuotta ja voitti Belgian cupin kaudella 1999. Menzo siirtyi takaisin Ajaxiin heinäkuussa 1999 vuoden pituisella siirrolla. Uransa viimeisen vuoden hän pelasi AGOVV Apeldoornin riveissä. Menzo pelasi seuratasolla kaikki kilpailut mukaan luettuina 453 ammattilaisottelua, joissa hän päästi 454 maalia ja pelasi 190 nollapeliä.

Menzo liittyi syyskuussa 1989 Alankomaiden maajoukkueeseen. Hän pelasi kuusi virallista maaottelua, joista neljä tuli ystävyysotteluista ja kaksi vuoden 1994 MM-kilpailujen karsinnoissa. Menzo kuului joukkueensa kokoonpanoon sekä MM-kilpailuissa 1990 että EM-kilpailuissa 1992, mutta ei pelannut kummassakaan turnauksessa otteluakaan.

Menzo on valmentanut lukuisia joukkueita vuodesta 2002 lähtien. Niihin lukeutuvat muun muassa AGOVV Apeldoorn, AFC Amsterdam ja FC Volendam.

## Lähteet

## Aiheesta muualla
Wellingtonin pihvi

**Wellingtonin pihvi** (, ) on brittiläisranskalainen ruokalaji.

## Historia

On yleisesti hyväksytty, että ruokalaji on nimetty Wellingtonin herttuan Arthur Wellesleyn mukaan, joka kukisti Napoleonin Waterloon taistelussa vuonna 1815. Wellingtonin herttua järjesti vuodesta 1820 lähtien illallisjuhlan, jonka pääruokana oli Wellingtonin pihvi. Ruokalajista muodostui kansallishengen symboli.

À la Wellington on mainittu ensimmäisen kerran vuonna 1903. Resepti on mainittu ensimmäisen kerran chicagolaisen Palmer House -hotellin keittokirjassa vuonna 1940. Ruokalaji saavutti laajemman suosion 1950- ja 1960-lukujen aikana. Kokki Julia Child mainitsi reseptin keittokirjassaan vuonna 1961, jonka jälkeen Wellingtonin pihvin suosio kasvoi. Yhdysvaltain presidentit John F. Kennedy ja Richard Nixon pitivät ruokalajista. Resepti oli kirjattu Valkoisen talon keittokirjaan.

Wellingtonin pihviä on tarjoiltu Britannian kuninkaallisen perheen järjestämien valtioillallisten aikana Buckinghamin palatsissa.

Wellingtonin pihvi on brittiläisten huippuravintoloiden ja -hotellien ruokalistalla.

## Raaka-aineet ja valmistus
Wellingtonin pihvi muodostuu suuresta fileepalasta, duxelles-sienitahnasta ja murotaikinasta. Sienitahnaa voidaan täydentää hanhen- tai ankanmaksapateella. Ruokalajin muotoa kuvaillaan Wellingtonin saappaaksi, joita herttua käytti Waterloon taistelun aikana.

Fileepalan päälle ripotellaan suolaa ja mustapippuria. Fileepala paistetaan pannulla. Duxelles-sienitahna levitetään murotaikinan päälle. Fileepala kääritään duxelles-sienitahnan ja murotaikinan sisälle. Paistetaan 200-asteisessa uunissa noin 40 minuutin ajan tai kunnes taikina on ruskistunut.

## Lähteet
Vahid Amiri

**Vahid Amiri** (; s. 2. huhtikuuta 1988 Khorramabad) on iranilainen jalkapalloilija, joka pelaa pääsääntöisesti vasemman laitahyökkääjän pelipaikalla. Hän on pituudeltaan 179-senttimetrinen. Hän edustaa Persianlahden valioliigassa pelaavaa Persepolista.

Amiri on voittanut nykyisen joukkueensa kanssa kuudesti Iranin pääsarjamestaruuden kausina 2016–2017, 2017–2018, 2019–2020, 2020–2021, 2022–2023 ja 2023–2024. Hän pelasi Iranin maajoukkueessa 72 ottelua vuosina 2015–2023 ja teki kaksi maalia. Hän kuului joukkueensa kokoonpanoon MM-kilpailuissa 2018 ja 2022.

## Lähteet

## Aiheesta muualla
Tolkienin tulkkina

**Tolkienin tulkkina — Tarina Sormusten herran suomentamisesta** on suomentaja Kersti Juvan teos, jossa hän kertoo J. R. R. Tolkienin teosten suomentamisesta. Kirjassa kerrotaan, kuinka Juva päätyi suomentamaan Taru sormusten herrasta -romaania vain 23-vuotiaana aloittelijana ja kuinka hän käänsi eri hahmojen puhetavat ja Tolkienin maailman runsaan nimistön.

## Lähteet
Graeme Rutjes

**Graeme Wayne Rutjes** (s. 26. maaliskuuta 1960 Sydney, Australia) on australialaissyntyinen alankomaalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 186-senttimetrinen.

## Ura
Rutjes aloitti uransa Excelsiorin alle 19-vuotiaiden joukkueessa, kunnes liittyi heinäkuussa 1980 edustusjoukkueeseen. Hän pelasi joukkueessa viiden vuoden aikana 137 kilpailullista ottelua, joissa hän teki 15 ja syötti yhdeksän maalia. Seuraavat viisi vuotta Rutjes edusti KV Mecheleniä. Hän voitti joukkueen kanssa Belgian pääsarjamestaruuden kaudella 1988–1989, Belgian cupin 1987, UEFA Super Cupin 1988–1989 ja UEFA Cup Winners’ Cupin 1987–1988. Rutjes pelasi joukkueessa 211 kilpailullista ottelua ja viimeisteli niissä 14 maalia. Uransa viimeiset vuodet 1990–1996 hän pelasi RSC Anderlechtin riveissä. Hän voitti joukkueessa neljästi Belgian pääsarjamestaruuden kausina 1990–1991, 1992–1993, 1993–1994 ja 1994–1995. Lisäksi hän sai joukkueessa kaudelta 1994 nimiinsä cup-mestaruuden. Rutjes pelasi joukkueessa 208 kilpailullista ottelua, joissa hän teki 11 maalia.

Rutjes pelasi kaksi ottelua Alankomaiden alle 21-vuotiaiden maajoukkueessa. Hän liittyi maaliskuussa 1989 Alankomaiden A-maajoukkueeseen ja pelasi 13 virallista maaottelua. Niissä hän onnistui kerran maalinteossa, vuoden 1990 MM-kilpailujen karsintaottelussa Walesin verkkoon. Lopputurnauksessa Rutjes pelasi yhden ottelun ja oli penkillä joukkueensa kolme mutta ottelua.

## Lähteet

## Aiheesta muualla
Ove Kindvall

**Bengt Ove Kindvall** (16. toukokuuta 1943 Norrköping – 5. elokuuta 2025 Sollentuna) oli ruotsalainen jalkapalloilija. Hyökkääjänä pelannut Kindvall edusti urallaan IFK Norrköpingia, IFK Göteborgia sekä hollantilaista Feyenoordia. Kindvall pelasi urallaan 43 A-maaottelua ja edusti Ruotsia vuosien 1970 ja 1974 MM-kisoissa.

Vuonna 2024 IFK Norrköpingin kotikentän Nya Parkenin edustalla paljastettiin virolaisen kuvanveistäjän Elo Liivin suunnittelema Ove Kindvallin patsas.

Ove Kindvallin lapsia ovat jalkapalloilijat Niclas ja Tina Kindvall.

## Lähteet

## Aiheesta muualla
Mehdi Torabi

**Mehdi Torabi** (; s. 10. syyskuuta 1994 Karaj) on iranilainen jalkapalloilija, joka pelaa pääsääntöisesti vasemman laitahyökkääjän pelipaikalla. Hän on pituudeltaan 180-senttimetrinen. Hän edustaa Persianlahden valioliigassa pelaavaa Tractoria ja Iranin maajoukkuetta.

Torabi on voittanut urallaan kuudesti Iranin pääsarjamestaruuden. Niistä viimeisin on tullut hänen nykyisen joukkueensa kanssa kaudelta 2024–2025. Loput viisi taas ovat tulleet Persepoliksen joukkueessa kausina 2018–2019, 2019–2020, 2020–2021, 2022–2023 ja 2023–2024. Torabi pelasi kaksi ottelua Iranin alle 23-vuotiaiden maajoukkueessa. Hän liittyi kesäkuussa 2015 A-maajoukkueeseen ja on pelannut elokuuhun 2025 mennessä 49 virallista maaottelua, joissa hän on tehnyt seitsemän maalia. Hän on kuulunut joukkueensa kokoonpanoon MM-kilpailuissa 2018 ja 2022.

## Lähteet
Rouzbeh Cheshmi

**Rouzbeh Cheshmi** (; s. 24. heinäkuuta 1993 Teheran) on iranilainen jalkapalloilija, joka pelaa pääsääntöisesti puolustavan keskikenttäpelaajan pelipaikalla. Hän on pituudeltaan 194-senttimetrinen. Hän edustaa Persianlahden valioliigassa pelaavaa Esteghlalia ja Iranin maajoukkuetta. Hän toimii seurajoukkueensa kapteenina.

Cheshmi on voittanut nykyisen joukkueensa kanssa Iranin pääsarjamestaruuden kaudella 2021–2022. Hän on edustanut Iranin alle 17-, alle 19-, alle 20-, alle 22- ja alle 23-vuotiaiden maajoukkueita, minkä lisäksi hän on pelannut yhden ottelun maan olympiajoukkueessa. A-maajoukkueeseen Cheshmi liittyi elokuussa 2017 ja on pelannut elokuuhun 2025 mennessä 37 virallista maaottelua, joissa hän on tehnyt kaksi maalia. Hän pelasi yhden ottelun vuoden 2018 MM-kilpailuissa Marokkoa vastaan. Seuraavissa MM-kilpailuissa hän taas pelasi ottelut Englantia ja Walesia vastaan. Hän onnistui jälkimmäisessä myös maalinteossa.

## Lähteet

## Aiheesta muualla
Jacques Mairesse

**Jacques Mairesse** (27. helmikuuta 1905 Pariisi – 13. kesäkuuta 1940) oli ranskalainen jalkapalloilija, joka pelasi oikean laitapuolustajan pelipaikalla. Hän liittyi maaliskuussa 1927 Ranskan maajoukkueeseen ja pelasi kuusi virallista maaottelua. Hän pelasi vuoden 1934 MM-kilpailuissa yhden ottelun Itävaltaa vastaan. Hänet nimettiin myös edustamaan Ranskaa kesäolympialaisiin 1928 mutta ei pelannut otteluakaan.

## Lähteet
Morteza Pouraliganji

**Morteza Pouraliganji** (; s. 19. huhtikuuta 1992 Babol) on iranilainen jalkapalloilija, joka pelaa keskuspuolustajan pelipaikalla. Hän on pituudeltaan 185-senttimetrinen. Hän edustaa Persianlahden valioliigassa pelaavaa Persepolista ja Iranin maajoukkuetta.

Pouraliganji on voittanut nykyisen joukkueensa kanssa kahdesti Iranin pääsarjamestaruuden kausina 2022–2023 ja 2023–2024. Hän on edustanut Iranin alle 16-, alle 17-, alle 19-, alle 22- ja alle 23-vuotiaiden maajoukkueita, minkä lisäksi hän on pelannut kaksi ottelua ja tehnyt yhden maalin Iranin olympiajoukkueessa. A-maajoukkueeseen Pouraliganji liittyi tammikuussa 2015 ja on pelannut elokuuhun 2025 mennessä 55 virallista maaottelua, joissa hän on tehnyt kolme maalia. Hän pelasi vuoden 2018 MM-kilpailuissa joukkueensa kaikki kolme ottelua Marokkoa, Espanjaa ja Portugalia vastaan. Seuraavissa MM-kilpailuissa hän pelasi jälleen joukkueensa kaikki kolme ottelua, tällä kertaa Englantia, Walesia ja Yhdysvaltoja vastaan.

## Lähteet

## Aiheesta muualla
Louis Gabrillargues

**Louis Gabrillargues** (16. kesäkuuta 1914 Montpellier – 23. marraskuuta 1994) oli ranskalainen jalkapalloilija, joka pelasi keskikenttäpelaajan pelipaikalla. Hän oli pituudeltaan 177-senttimetrinen. Pelaajauransa jälkeen hän toimi valmennustehtävissä, viimeisimpänä Montceau Bourgognelle vuonna 1968.

Gabrillargues voitti FC Sèten joukkueessa Ranskan pääsarjamestaruuden kaudella 1933–1934. Hän voitti joukkueen riveissä myös Ranskan cupin samalla kaudella. Gabrillargues liittyi joulukuussa 1934 Ranskan maajoukkueeseen ja pelasi yhdeksän virallista maaottelua. Hän kuului joukkueen kokoonpanoon liittymisvuotensa MM-kilpailuissa, jossa hän ei kuitenkaan pelannut otteluakaan.

## Lähteet
Abergavennyn linna

**Abergavennyn linna** (, ) on linnanraunio Uskjoen rannalla Abergavennyn kylässä Monmouthshiressä Walesissa. Linna on 7. toukokuuta 1952 alkaen ollut grade I -suojelukohde sen historiallisen merkityksen vuoksi.

Linnaa laajennettiin 1200- ja 1300-luvulla sen ollessa Hastingsin suvun omistuksessa. Keskellä nurmikkoa on maanalainen tila, jonka uskotaan olleen tyrmä.

## Lähteet
Makuenin piirikunta

**Makuenin piirikunta** () on aluehallinnollinen alue Kenian eteläosassa, yksi maan 47 piirikunnasta. Piirikunnan pinta-ala on 8&nbsp;176,7 neliökilometriä(tai 8&nbsp;008,7 km²) ja väkiluku 987&nbsp;653 as. (VL2019). Väestön valtaosa, luokkaa 97 prosenttia (2015), kuuluu bantukansoihin lukeutuviin kamboihin.

Piirikunnan naapureina ovat lännessä Kajiadon, pohjoisessa Machakosin, idässä Kituin ja etelässä Taita-Tavetan piirikunnat.

Makuenin piirikunnan hallintokeskus on Woten kaupunki (19&nbsp;725 as., VL2019). Muita kaupunkeja ovat Makindu (15&nbsp;038 as.), ja alle 10&nbsp;000 asukkaan kaupunkeja: Sultan Hamud (rautatieasemapaikkakunta, osin Kajiandon piirikunnassa; 8&nbsp;718 as.), Kibwezi (8&nbsp;143 as), Mtito Andei (5&nbsp;626 as.), Kikima, Kiboko ja Nunguni. Paikallistasolla piirikunta jakautuu kuuteen alipiirikuntaan (sub-county): Makueni, Mbooni, Kaiti, Kibwezi East, Kibwezi West ja Kilome. Vuonna 2018 piirikunnan kuvernööri muodosti kolmesta alipiirikunnasta (Makueni, Kaiti ja Mbooni) Woten kaupunkikunnan (municipality). Näin määritellyn Woten pinta-alaksi tuli 1&nbsp;082 neliökilometriä ja väkiluvuksi  (VL2019).

Makuenin piirikunta sijaitsee Kenian itäosan kuivalla tai puolikuivalla ilmastovyöhykkeellä. Piirikunnan ylänkömäisempi osa on hedelmällinen ja siellä sataa keskimäärin 800–1200 millimetriä vuodessa; seudulla kasvaa sekä luontaisia että viljeltyjä metsiä, jotka sopivat laiduntamiseen. Alavammassa osassa piirikuntaa sataa vähemmän (300–400 mm/vuosi), joka ei mahdollista laajamittaista maataloutta. Keskeisiä elinkeinoja ovat maatalous, mehiläistarhaus, pienimuotoinen kauppa, maidontuotanto, vähäisessä määrin kahvinviljely, ekomatkailu ja muu kaupankäyntiin liittyvä liiketoiminta.

Piirikunnan fysikaalisen maantieteen piirteistä mainittakoon vulkaanista alkuperää oleva Chyulu Hillsin seutu (korkeimmillaan 2&nbsp;188 m mpy), Mbooni hills ja Kiliungu hills. Piirikunnan nähtävyyksiin kuuluvat muun muassa Chyulu Hillsin kansallispuisto, ja osin piirikunnassa sijaitseva Länsi-Tsavon kansallispuisto (Tsavo West National Park).


Wote, Kenya.jpg|Woten kaupunkia (2016).
MINNICK 9542-2.jpg|Rinteitä viljellään pengerviljelyn keinoin.
Kale growing.jpg|Lehtikaalin kastelua.
Kathonzweni hills in Makueni County.jpg|Maisema (Kathonzweni hills).

## Lähteet

## Aiheesta muualla
Elena Sulin

**Elena Sulin** (s. 1984) on suomalainen runoilija, käsikirjoittaja, ohjaaja ja toimittaja.

Vantaalla syntynyt Sulin on valmistunut australialaisesta Murdochin yliopistosta pääaineenaan kalatalous. Elokuvaohjausta hän on opiskellut Lundin yliopistossa Ruotsissa. Hän on toiminut myös journalistina. Sulinin esikoisteos runokokoelma *aavekoralli / aavikkoralli* on ilmestynyt Aviadorilta 2025. Teos on vuoden 2025 Tiiliskivi-voittaja. Sulin on tuottanut *Pikkurikollisia*-podcastia Red Bullille sekä kirjoittanut ja ohjannut *Supisuomalaise*t-sarjaa Elisa Viihteelle. 

## Teokset

* *aavekoralli / aavikkoralli.* Aviador, 2025. 

## Lähteet